се на една морска миля или повече, да не остане немаркирана.
 Междинните маркиращи шамандури имат същите характеристики като тези на крайната маркираща шамандура в източния сектор, с изключение на следното:
 а)
 флагчетата са бели;
 б)
 всяка пета междинна маркираща шамандура е оборудвана с радарен рефлектор, издаващ ехо, което може да бъде засечено от разстояние най-малко две морски мили.
 ГЛАВА IV
 Система за наблюдение на кораби
 Член 18
 Изискване за устройства за спътниково проследяване на риболовните кораби на ЕС
 1. Без да се засяга член 25, параграф 3 от настоящия регламент, на риболовен кораб на ЕС, който е включен във VMS, не се разрешава да напусне пристанище без монтирано на борда работещо устройство за спътниково проследяване.
 2. В случай че риболовният кораб се намира в пристанище, устройството за спътниково проследяване може да бъде изключено само при условие че:
 а)
 центърът за наблюдение на риболова (ЦНР) на държавата-членка на флага и ЦНР на крайбрежната държава-членка са били предварително уведомени;
 б)
 при следващия доклад бъде потвърдено, че риболовният кораб не е променял положението си спрямо предходния доклад.
 Компетентните орган на държавата-членка на флага могат да позволят замяната на предварителното уведомление по буква а) с автоматично съобщение от VMS или предупредително съобщение, генерирано от системата, указващо че риболовен кораб на ЕС се намира в рамките на предварително определена географска зона на пристанище.
 3. Настоящата глава не се прилага за риболовни кораби на ЕС, които се използват единствено за целите на аквакултурата.
 Член 19
 Характеристики на устройствата за спътниково проследяване
 1. Устройството за спътниково проследяване, монтирано на борда на риболовните кораби на ЕС, периодично осигуряват автоматичното предаване на следните данни до ЦНР на държавата-членка на флага:
 а)
 идентификацията на риболовния кораб;
 б)
 последното географско местоположение на риболовния кораб с допустимо отклонение при измерването не повече от 500 метра и доверителен интервал 99 %;
 в)
 дата и час (изразено като универсално координирано време („UTC“)), когато е било определено въпросното местоположение на риболовния кораб; и
 г)
 скорост и курс на риболовния кораб.
 2. Държавите-членки гарантират, че в устройствата за спътниково проследяване не могат да бъдат въвеждани или извеждани неверни данни за местоположението и тези данни не могат да бъдат ръчно манипулирани.
 Член 20
 Задължения на капитаните във връзка с устройствата за спътниково проследяване
 1. Капитанът на риболовен кораб на ЕС осигурява непрекъснатата безпроблемна работа на устройствата за спътниково проследяване, както и предаването на данните по член 19, параграф 1 от настоящия регламент.
 2. Без да се засяга член 26, параграф 1 от настоящия регламент, капитанът на риболовния кораб на ЕС по-специално осигурява:
 а)
 данните да не бъдат променяни по никакъв начин;
 б)
 по никакъв начин да не се възпрепятства, изключва или прекъсва антената или антените, свързани с устройството за спътниково проследяване;
 в)
 по никакъв начин да не се нарушава електрозахранването към устройството за спътниково проследяване; и
 г)
 устройството за спътниково проследяване да не се отстранява от риболовния кораб.
 3. Забранено е унищожаването, повреждането, изваждането от действие или всяка друга намеса в работата на устройството за спътниково проследяване, освен ако компетентните органи на държавата-членка на флага са разрешили